Eesti Teadusagentuur
Sihtasutus Eesti Teadusagentuur (lühend ETAg; inglise keeles Estonian Research Council) on Haridus- ja Teadusministeeriumi haldusalas olev Eesti sihtasutus. Eesti Teadusagentuur loodi 1. märtsil 2012 Eesti Teadusfondi baasil eesmärgiga korrastada teadus- ja arendustegevuse rahastamise süsteemi. Asutusega liideti ka Sihtasutus Archimedese teaduskoostöö keskus. Eesti Teadusagentuur asub Tartus, sihtasutusel on esindus ka Tallinnas ja kontaktbüroo Brüsselis.